אליס צ'אפל

אליס צ'אפל (באנגלית: Ellise Chappell; נולדה ב-21 במרץ 1992) היא שחקנית אנגלייה. היא ידועה בעיקר מהופעתה בתפקיד מורוונה צ'ינוות' בסדרת הטלוויזיה "פולדארק", ובתפקיד ג'ניפר סטריינג' בסרט הטלוויזיה "The Last Dragonslayer".

ביוגרפיה
צ'אפל נולדה וגדלה בווריקשייר. היא למדה בבית הספר לבנות "The King's High School for Girls" בווריק. אחרי סיום הלימודים בתיכון נסתה להתקבל לאקדמיה המלכותית לאמנות הדרמה ולבית הספר גילדהול למוזיקה ודרמה, אבל לא התקבלה בשניהם. במקום זה התחילה ללמוד ספרות אנגלית באוניברסיטת שפילד. בהמשך עברה ללמוד דרמה באוניברסיטת אקסטר, וסיימה את התואר בשנת 2014. צ'אפל למדה במשך תשעה חודשים משחק, ואחר כך עברה לגור בלונדון. שם הצטרפה לתיאטרון הלאומי לנוער והופיעה בווסט אנד.

ב-2015 הייתה צ'אפל חברה בתיאטרון הרפרטוארי לנוער, וכיכבה במחזות "אנקת גבהים" מאת אמילי ברונטה, "הסוחר מוונציה" מאת ויליאם שייקספיר, וב-"Consensual" מאת איוואן פלייסי. 

ב-2016 שיחקה בתפקיד ראשי בתור ג'ניפר סטריינג', נערה שמגלה שיעודה הוא להיות מחסלת דרקונים בסדרת הטלוויזיה "The Last Dragonslayer" של רשת Sky TV. עוד באותה שנה השתתפה בסדרה "דם חדש" מאת אנתוני הורוביץ בתפקיד ונדי רוברטס. 

צ'אפל שיחקה בתפקיד קבוע בסדרה "פולדארק" החל מהעונה השלישית, וגילמה את מורוונה צ'ינוות', בת דודתה של אליזבת, והאומנת של ג'פרסי צ'ארלס, בנם של פרנסיס ואליזבת'. מורוונה מתחתנת בעל כורחה לכומר מושחת ועוברת אונס, ולאחר מכן מנסה לפתוח את ליבה בשנית.

ב-2019 שיחקה בתפקיד לוסי בסרט "יסטרדיי". 

ב-2020 הופיעה בסדרה "ולאנדר הצעיר" של נטפליקס.. שם שיחקה בתפקיד ראשי בתור מונה, בת הזוג של שוטר מתחיל, ומנהלת בית מחסה למהגרים. 

פילמוגרפיה
קולנוע
 שנה שם שם באנגלית תפקיד הערות2019 יסטרדיי Yesterday לוסי My Boy קטי סרט קצר 2021 Reappear כריסטינה סרט קצר; פוסט-פרודקשן

טלוויזיה
 שנה שם שם באנגלית תפקיד הערות2016 דם חדש New Blood ונדי רוברטס סדרת טלוויזיה (2 פרקים) The Last Dragonslayer ג'ניפר סטריינג' סרט טלוויזיה 2017–2019 פולדארק Poldark מורוונה סדרת טלוויזיה (25 פרקים)2020 Miss Scarlet and the Duke קלרה סימס בפרק "Inheritance" ולאנדר הצעיר Young Wallander מונה סדרת טלוויזיה (6 פרקים) 2024 סטרייק Strike קיאה ניבאן  2 פרקים

קישורים חיצוניים

הערות שוליים

קטגוריה:שחקניות קולנוע וטלוויזיה אנגליות
קטגוריה:בוגרות אוניברסיטת אקסטר
קטגוריה:אנגליות שנולדו ב-1992